Украјина се повукла са Песме Евровизије 2015, као разлог наводећи недостатак новца.‍ После одлуке да се врати на такмичење године 2016, започет је процес одабира представника Украјине; у сарадњу су ушли државни јавни емитер НТКУ и приватна телевизија СТБ.‍ Џамала је најављена као један од осамнаест кандидата на такмичењу за избор украјинског националног представника. Наступила је у првом полуфиналу 6. фебруара 2016. године, када побеђује и по оценама жирија и по гласовима публике, пролазећи тако у финале у Украјини.‍ У финалу одржаном 21. фебруара завршила је на другом месту по оценама жирија и првом по гласовима публике, чиме дели пласман са Хардкисом и њиховом песмом "-{Helpless}-" (). Међутим, Џамала је проглашена победницом зато што телегласање има предност над оним жирија.‍ Добила је 37,77% од више од 382.000 гласова публике.‍